Apartment For Sale Mosselbaai MB057 - Petro Properties
Point Terrace, Mossel Bay, Mossel Bay
Skop nes in hierdie Noord-front, goedbeplande woonstel. Braai 'n heerlike skaaptjoppie al reën dit katte en honde, want die stoep is toegebou met n duursame, aluminium oopskuif venster. Van hier af kan jy die see-uitsig geniet.
Die netheid van die woonstel en duursame afwerking getuig van 'n eienaar wat goeie smaak het en wat geen moeite ontsien het om dit gemaklik en mooi te maak nie.
Die twee slaapkamers voel ruim, die leefarea het 'n groot, noordfront venster wat heelwat lig deurlaat en wat 'n wye see-uitsig bied.
Restaurante en die see is op jou voorstoep. Die beskikbaarheid van 'n tandem motorhuis bied die nuwe eienaar die keuse van permante verblyf, of vir die vakansieganger die opsie om 'n motor permanent hier beskikbaar te hê gedurende die vakansie.
Vanweë die uitstekende ligging bly hierdie woonstelle so skaars soos hoendertande en daarom altyd 'n goeie belegging.